《春事无几端居萧索追怀成都旧游慨然有赋》
宋代·程公许

忆昔吏锦城，寄隐云水乡。
萧散不任事，上官容我在狂。
短篷漾空明，舞棹歌沧浪。
会心多胜友，一举累十觞。
芳春乐事饶，飞幰集宝坊。
意行无定在，有花即相羊。
马蹄穿夜市，奚奴背诗囊。
三几年炊黍，旧游想微茫，
谁知涪江宾，侧翅不得翔。
醉饮无与和，三欢热中肠。
雨晴好风景，轻舆便晚凉。
乱絮扑晚霭，牡丹泫残粧。
春物能几何，营巢燕飞忙。
茶事迫榆火，饧胶催粥香。
我本乐烟霞，失身缚簪裳。
官曹幸云冷，诗债可不偿。
锦城未即去，十景兹难忘。
安能窘边幅，低头甘锁韁。
升沈自天分，矫情恐有妨。
借白我玉壶，为君歌慨慷。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。